**NAGYLAK KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**7/2022.(III.29.)**

**önkormányzati rendelete**

**a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló 16/2017. (XII.19.) önkormányzati rendelet**

**módosításáról**

**Záradék:**

A rendelet megalkotás napja: 2022. március 28.

A rendelet kihirdetésének napja: 2022. március 29.

A rendelet hatályba lépés napja: 2022. április 1.

**Nagylak Község Önkormányzata Képviselő-testületének 7/2022. (III. 29.) önkormányzati rendelete**

**a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló 16/2017. (XII.19.) önkormányzati rendelet módosításáról**

Nagylak Község Önkormányzat Képviselő-testülete a szociális igazgatásról és szociális ellátásokról szóló1993. évi III. törvény 10. § (1) bekezdésében, 62. § (2) bekezdésében, 92. § (1)-(2) bekezdéseiben, 115. §(3) bekezdésében, 132. § (4) bekezdés d) pontjában kapott felhatalmazás alapján, Magyarország Alaptörvénye 32. cikk (1) a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdése 8. pontjában meghatározott feladatkörében eljárva a következőket rendeli el:

**1. §**

(1) A személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló 16/2017 (XII.19.) önkormányzati rendelet 1. melléklete helyébe az 1. melléklet lép.

(2) A személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló 16/2017 (XII.19.) önkormányzati rendelet 2. melléklete helyébe a 2. melléklet lép.

**2. §**

Ez a rendelet 2022. április 1-jén lép hatályba.

Kolozsvári Rozália dr. Szénási Hanna

polgármester jegyző

Záradék:

A rendelet hirdetőtáblán történő kifüggesztéssel 2022. március 29. napján kihirdetve.

Nagylak, 2022. március 29.

dr. Szénási Hanna

jegyző

*1. Melléklet*

**Önköltségszámítás**

**Szociális étkeztetés**

*Kiadások:*

ellátottak száma: 30 fő

Ellátotti napok: 249 nap

Adagok száma: 7.470 db

Várható összes költség: 10.084.500 Ft

Egy főre vetített önköltség: 336.150 Ft

Számított önköltség: 1.350 Ft/nap

*Bevételek:*

2022. évi várható normatíva: 30 fő x 67.810 Ft = 2.034.300 Ft

1 főre 2.034.300 Ft/30fő/ 249 nap = 272 Ft/nap

Kedvezmény: 200 Ft

**Számított intézményi térítési díj: 1.350 Ft – 272 Ft - 200 Ft = 878 Ft/nap**

**Házi segítségnyújtás**

*Kiadások:*

Házi segítségnyújtás – személyi gondozás: számított ellátotti létszám: 1 fő/1

Házi segítségnyújtás – szociális segítés: ellátottak száma: 1 fő/1

Gondozási órák lehetséges száma: 1 fő x 147 óra x 12 hó = 1.764 (személyi gondozás)

Ellátotti napok: 249 fő

2022. évi várható összes költség: 2.719.230 Ft

1 gondozási órára eső önköltség: 1.542 Ft/óra

*Bevételek:*

normatíva összege: házi segítségnyújtás – személyi gondozás: 1 fő x 381.130 Ft = 381.130 Ft

házi segítségnyújtás – szociális segítés: 1 fő x 25.000 Ft = 25.000 Ft

összesen: 406.130 Ft

381.130 Ft/1.764 óra = 216 Ft/óra

25.000 Ft/249 nap/8 óra = 13 Ft/óra

összesen: 229 Ft/óra

Kedvezmény: 491 Ft/óra

Számított intézmén**yi térítési díj: 1.542-216 Ft –491 Ft = 835 Ft/óra**

*2. Melléklet*

A személyes gondoskodást nyújtó szociális ellátások intézményi térítési díjai:

**1. Szociális étkeztetés:**

Ebéd saját elvitellel: 878 Ft/adag

Ebéd kiszállítással: 898 Ft/adag

*- Ebből a kiszállítás díja: 20 Ft/nap*

**2. Házi segítségnyújtás:**

Szociális segítés - gondozási díj: 835 Ft/óra

Személyi gondozás - gondozási díj: 835 Ft/óra.